

------------เกริ่นๆๆ 

ทริปลงใต้ครั้งนี้ ได้รับอุปการะจากคุณแม่แสนน่ารัก ในการอัดฉีดอาหารเข้าปากและท้องพลุ้ยๆของลูกคนนี้เป็นอย่างดี แวะแทบทุกร้าน ระหว่างทาง ตั้งแต่โจ๊ก หมูปิ้ง ปลาหมึกสด ยันโกโก้เย็น ซึ่งก็ดีเหมือนกัน ลูกชายจะได้เอาร้านมา review ให้เกิดประโยชน์แก่ผู้อ่าน 5555 


-----------เกี่ยวกับร้านๆๆ 

ปล. จะบอกก่อนว่า ระหว่างทางเขาหลัก-ภูเก็ต จริงๆมีร้านกาแฟเท่ๆอยู่พอประมาณเลยทีเดียว ใครที่ชอบหาร้านแวะน่าจะไม่เหงาปาก 

ร้านนี้ชื่อ กาแฟ เดอ การ์เด้น มีชื่อภาษาอังกฤษด้วยนะเอ้อ แปลตรงๆไปเลย คือ coffee de garden 
จริงๆรุปแบบประโยคดูเรียงแปลกๆยังไงพิกล ถ้าเป็นฝรั่งเศสมันเหมือนจะแปลได้ว่า กาแฟ แห่ง สวน จริงๆมันอาจจะ..น่าจะเป็น สวนแห่งกาแฟนะ แต่ก็ไม่แน่ เจ้าของร้านอาจจะนึกเปรี้ยว 

ร้านนี้สถานที่ตั่้งไม่รู้จะเขียนว่ายังไงดีเหมือนกัน คือร้านเค้าจะอยู่ระหว่างทางพังงา ภูเก็ต คือก่อนข้ามสะพานเข้าเกาะภูเก็ตน่ะครับ อยู่ริมถนนเลย เป็นร้านร่มรื่นๆบรรยากาศแลดูสบายๆมองจากถนน ที่จอดแยะเยอะหน้าร้าน และขนาดค่อนข้างใหญ่ทีเดียว 

ค้นพบมาว่า (จากคนในพื้นที่) แขกบ้านแขกเมืองหลายคนที่อยากแวะทานกาแฟชิวๆเค้าชอบมาแวะร้านนี้นะ แสดงว่าค่อนข้างดังเลยทีเดียว แต่เท่าที่ลอง search หา article ใน google ก็ยังไม่เจอใครรีวิวแฮฺะ โอมลองเอาซะหน่อย! 


----------อาหารๆๆๆ 

อาหารที่นี่.. ตัวร้านที่นี่เค้าแบ่งออกเป็น 2 zone 
มี zone coffee and bakery แล้วก็ zone อาหารนะครับ 
มาวันนี้โอมแวะส่วนของ coffee เพราะพี่สาวอยากกินขนมหวานๆ โอมก็ไงก็ได้ กินทุกอย่างในสากลโลก 
ส่วนอาหารนั้นจะเป็นอาคารชั้นเดียวแยกออกไปข้างๆสวนครับ ส่วนขนมหวานจะตั้งอยู่ด้านหน้าติดถนนเลย 
ส่วน bakery ที่ว่านี้เราสามารถสั่งอาหารบางอย่างจากส่วนอาหารมาทานได้ด้วยนะ ซึ่งทางพวกผมก็สั่งข้าวต้มมาทานเป็นอาหารเช้ากัน 

ข้าวต้มกุ้ง - ถ้วยใหญ่ทีเดียว กินแทบไม่หมด (หมายถึงแม่นะ ส่วนผมเหรอจะเหลือ หึหึหึ) ให้กุ้งมาพอประมาณ อร่อยดีครับ ให้ผ่าน 

ข้าวผัดแฮม - อันนี้มาแบบปุ๊กลุีกๆ ก็อร่อยดีครับ เครื่องให้มาเยอะดี ไม่หวงแฮมและผักเล็กๆน้อยๆ กินแล้วรู้สึกถึงสสารในปาก 

โกโก้ frappe - อร่อยดี ไม่เข้มมาก แต่ก็หอมนวลๆกำลังดี แต่ก็ไม่ได้เด่นอะไรขนาดจะต้องชม 

สั่งขนม bakery ต่างๆมาเยอะพอสมควร ไม่ค่อยได้ถ่ายรุปนะครับ แต่จะบอกว่ารสชาติใช้ได้เลยทีเดียว ที่จำได้ก็ brownie ของที่นี่เป็นกล่องน่ารักๆ 4 ชิ้น รสชาติก็เข้มดีครับ ไม่ fudge นะ ออกแนวแห้งๆ ถ้าใครชอบก็ลองได้เลย ไม่แพงด้วย 

ราคาอาหารอยู่ที่ประมาณจานละ 80 - 120 บาทครับ กลางๆ 

การบริการ---ปกติครับ ส่วนมากบริการตนเองมากกว่า เพราะจะหยิบขนมไปจ่าย จะสั่งที่โต๊ะก็พวกอาหารอะครับ 
ร้านเหมาะสำหรับ----นักท่องเที่ยวที่หาร้านแวะระหว่างทางไปภูเก็ต 
จุดเด่นของร้าน----บรรยากาศร่มรืนดีครับ ขนมเยอะด้วย 
จุดด้อยของร้านล่ะ----รสชาติยังไม่โดนตับไตไส้พุงเท่าไหร่ งั๊นๆเรื่อยๆ 
อยากมาอีกมั๊ย----ถ้าแวะผ่านอีกก็น่าลงมาหาอะไรกินเพลินๆครับ 

:D 
